عبد الحق اعظمی

شیخ ثانی عبد الحق اعظمی (ولادت: 1928ء - وفات: 30 دسمبر 2016ء) دار العلوم دیوبند کے سابق شیخ الحدیث تھے۔

 ابتدائی زندگی اور تعلیم 
رجب المرجب دوشنبہ کے دن 17 دسمبر 1928ء کو جگدیش پور ضلع اعظم گڑھ میں پیدا ہوئے۔ عبد الحق اعظمی صاحب کی ابتدائی تعلیم گاؤں کے مکتب اور بیساں مکتب میں ہوئی۔ عربی درجات مدرسہ عربیہ بیت العلوم سرائے میر اعظم گڑھ میں پڑھے، پھر دار العلوم مئو میں داخل ہوکر ہفتم عربی تک تعلیم مکمل کی، 1373ھ (1953ء) میں دار العلوم دیوبند کے دورۂ حدیث شریف میں داخل ہوکر 1374ھ (1954ء) میں وہاں سے فارغ التحصیل ہوئے۔ ان کے اساتذۂ حدیث میں حسین احمد مدنی، محمد ابراہیم بلیاوی اور اعزاز علی امروہوی وغیرہم شامل تھے۔

 وفات 
29 دسمبر 2016ء کو پیٹ میں انفکشن کی شکایت ہوئی اور دیوبند میں واقع ڈی کے جین ہاسپٹل میں داخل ہوئے، جہاں دوسرے روز یعنی 30 دسمبر 2016ء کو عشا سے ذرا قبل دل کا دورہ پڑنے سے انتقال ہوا۔ اس کے اگلے دن سنیچر 31 دسمبر 2016ء کو بعد نماز عصر نمازجنازہ ادا کی گئی اور قاسمی قبرستان میں مدفون ہوئے۔

 حوالہ جات 

زمرہ:1928ء کی پیدائشیں
زمرہ:2016ء کی وفیات
زمرہ:دار العلوم دیوبند کا تدریسی عملہ
زمرہ:دیوبندی شخصیات
زمرہ:ضلع اعظم گڑھ کی شخصیات
زمرہ:علماء علوم اسلامیہ
زمرہ:مسلمان علما
زمرہ:ہندوستان کے مسلمان مذہبی رہنما
زمرہ:علمائے اہلسنت
زمرہ:ویکی ڈیٹا سے مطابقت رکھنے والی مختصر تفصیل